Obrázok, na ktorom je kresba, náčrt, kreslený obrázok, obrysy

Automaticky generovaný popis

KOŠICKÝ SAMOSPRÁVNY KRAJ

vyhlasuje

**VÝZVU ID/2025 - okres Gelnica**

*(kód výzvy: ID/2025–GL)*

na predkladanie žiadostí o poskytnutie dotácie

v zmysle **§ 5 Všeobecne záväzného nariadenia Košického samosprávneho kraja č. 10/2020 o poskytovaní dotácií** v znení Všeobecne záväzného nariadenia č. 3/2023 a Všeobecne záväzného nariadenia č. 9/2024, ktorými sa mení a dopĺňa Všeobecne záväzné nariadenie Košického samosprávneho kraja

č. 10/2020 o poskytovaní dotácií

Dátum vyhlásenia výzvy: **20.05.2025**

Dátum uzávierky výzvy: **20.06.2025**

|  |
| --- |
| 1. **Cieľ poskytnutia pomoci** |

Cieľom poskytnutia pomoci je prispieť k zlepšeniu kvality života obyvateľov Košického samosprávneho kraja (ďalej len „KSK“) prostredníctvom využívania vnútorného rozvojového potenciálu územia kraja.

|  |
| --- |
| 1. **Oblasť podpory** |

**Oblasťami podpory (programami)** v rámci tejto výzvy sú v súlade s ust. § 2 ods. 7 a 8 Všeobecne záväzného nariadenia Košického samosprávneho kraja č. 10/2020 o poskytovaní dotácií v znení Všeobecne záväzného nariadenia Košického samosprávneho kraja č. 3/2023 a Všeobecne záväzného nariadenia Košického samosprávneho kraja č. 9/2024, ktorým sa mení a dopĺňa Všeobecne záväzné nariadenie Košického samosprávneho kraja č. 10/2020 o poskytovaní dotácií (ďalej len „VZN“) podpora všeobecne prospešných služieb, všeobecne prospešných alebo verejnoprospešných účelov v  KSK, najmä:

1. Regionálny rozvoj
2. Životné prostredie
3. Šport
4. Sociálne veci a zdravotníctvo
5. Podpora vedy, výskumu, vzdelávania
6. Kultúra a duchovné hodnoty
7. Ľudské práva a slobody

|  |
| --- |
| 1. **Oprávnené projekty** |

Podporované budú verejnoprospešné projekty, ktoré **prinášajú úžitok čo najširšej cieľovej skupine**.

**Príklady očakávaných projektov** (indikatívny zoznam – podporené môžu byť aj iné projekty, ktoré sú   
v súlade s vyššie uvedeným):

1. **Regionálny rozvoj**:

* osádzanie drobných objektov v krajine – odpočívadlá, lavičky, lávky a mostíky, pergoly a pod.,
* podpora pestovania lokálnych potravín,
* podpora miestnych tradičných remesiel,
* údržba a obnova existujúcich kultúrnych prvkov vidieckej krajiny (kaplnka, krížová cesta, zvonička, božie muky a pod.).

1. **Životné prostredie**:

* čistenie riek, potokov, vodných nádrží a lesov od odpadov,
* výsadba a revitalizácia skupiny stromov a stromoradí (invázne alebo exotické druhy rastlín a drevín nebudú podporené),
* tvorba a revitalizácia menších plôch verejnej zelene, premena malých nevyužívaných plôch   
  na malé parky,
* realizácia vodozádržných opatrení (vegetačné strechy a fasády na verejných budovách, dažďové záhrady a pod.),
* obnova prírodných prameňov, studienok, mokradí a úprava ich okolia,
* zlepšovanie povedomia o krajine, jej ochrane a obnove prostredníctvom zážitkových, demonštračných a popularizačných aktivít.

1. **Šport:**

* podpora rozšírenia a skvalitnenia športovej činnosti,
* usporadúvanie športových podujatí na území Košického kraja,
* budovanie a revitalizácia športovej infraštruktúry.

1. **Sociálne veci a zdravotníctvo:**

* uvádzanie moderných, inovatívnych technológií, ktoré umožňujú a uľahčujú život v prirodzenom sociálnom prostredí,
* vytváranie nových a rozvíjanie existujúcich príležitostí na vzdelávanie ľudí vo vyššom veku na podporu ich aktívneho života, širšieho a lepšieho uplatnenia sa na trhu práce,
* zodpovedný prístup k zdraviu a zdravému životnému štýlu v starobe a zvyšovanie zdravotnej znalosti a kompetencie ľudí,
* osvetovo vzdelávacie programy na podporu seniorov.

1. **Podpora vzdelávania vedy, výskumu:**

* aktivity na podporu rozvoja digitálnej, mediálnej či finančnej jazykovej a inej gramotnosti,
* aktivity na podporu neformálneho vzdelávania mladých ľudí,
* organizácia súťaží v rôznych oblastiach kultúrneho a spoločenského života.

1. **Kultúra a duchovné hodnoty:**

* zachovanie, obnova, rozvoj a prezentácia hnuteľných a nehnuteľných národných kultúrnych pamiatok, pamiatkových rezervácií a pamiatkových zón alebo pamätihodností,
* podpora, rozvoj a prezentácia menšinovej a národnostnej kultúry, tradičnej ľudovej kultúry a nehmotného kultúrneho dedičstva,
* podpora, rozvoj a prezentácia aktivít kreatívneho priemyslu, aktivít na rozvoj regionálnych a miestnych špecifík, umeleckých aktivít, smart riešení v kultúre a publikačnej činnosti so zameraním na územie KSK,
* podpora aktivít na prepojenie kultúry a vzdelávania,
* údržba a obnova sakrálnych stavieb,
* údržba a obnova existujúcich sakrálnych prvkov vidieckej krajiny (kaplnka, krížová cesta, zvonička, božie muky a pod.),
* podpora, rozvoj a prezentácia cirkevných a náboženských aktivít.

1. **Ľudské práva a slobody:**

* ochrana základných práv a slobôd, vrátane práv detí a mládeže.

|  |
| --- |
| 1. **Oprávnené územie (miesto realizácie projektu)** |

**V rámci tejto výzvy je možné poskytnúť dotáciu na projekty realizované na území okresu Gelnica.**

|  |
| --- |
| 1. **Oprávnené aktivity** |

V rámci projektov z vyššie uvedených oblastí podpory sú na financovanie oprávnené aktivity, ktorých obsahom sú **nehospodárske činnosti** (t.j. činnosti, ktoré nepodliehajú pravidlám štátnej pomoci a/alebo pomoci de minimis).

|  |
| --- |
| 1. **Oprávnení žiadatelia** |

Dotáciu v rámci tejto výzvy možno poskytnúť v zmysle ust. § 1 ods. 2 VZN právnickej osobe a fyzickej osobe - podnikateľovi, **ktorí majú sídlo alebo trvalý pobyt v okrese Gelnica.**

*Sú to napríklad: obce, mestá, združenia právnických osôb, občianske združenia, neziskové organizácie a pod.*

**Táto výzva nie je určená pre organizácie v zriaďovateľskej pôsobnosti KSK.**

Na poskytnutie dotácie nemá žiadateľ právny nárok.

Dotáciu **nie je možné poskytnúť**:

* žiadateľovi, ktorý nemá vysporiadané finančné vzťahy s rozpočtom KSK, štátnym rozpočtom a rozpočtom obcí (nie je relevantné pre žiadateľa, ktorý s KSK uzavrel Uznanie dlhu a Dohodu o splácaní dlhu v zmysle § 558 zákona č. 40/1964 Zb. Občiansky zákonník v znení neskorších predpisov a túto pohľadávku KSK vo výške uznaného dlhu spláca riadne a včas v zmysle Dohody o splácaní dlhu, a to počas celej doby posudzovania jeho žiadosti o poskytnutie dotácie, jej hodnotenia až do času riadneho uzatvorenia zmluvy o poskytnutí dotácie),
* žiadateľovi, ktorému bol právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie,
* ak je žiadateľ dlžníkom na sociálnom a zdravotnom poistení,
* ak je žiadateľ daňovým dlžníkom,
* ak je voči žiadateľovi vedený výkon rozhodnutia (nie je relevantné pre subjekty verejnej správy),
* ak je voči žiadateľovi vedené konkurzné konanie, je v konkurze a bol proti nemu zamietnutý návrh na vyhlásenie konkurzu pre nedostatok majetku (nie je relevantné pre subjekty verejnej správy),
* ak je žiadateľ v nútenej správe (vzťahuje sa na obce),
* ak je žiadateľ v likvidácii,
* ak žiadateľ porušil zákaz nelegálneho zamestnávania.

|  |
| --- |
| 1. **Oprávnené výdavky** |

**Oprávnenými výdavkami v rámci tejto výzvy sú výdavky bezprostredne vynaložené v súvislosti s realizáciou oprávneného projektu na:**

**Bežné výdavky**

* **Výdavky na nákup spotrebného materiálu a hnuteľných vecí,** ktoré nemajú charakter investičných výdavkov, t.j. ktorých vstupná cena je nižšia ako 1 700 EUR.
* **Výdavky na externé služby** – jedná sa o výdavky na odborné práce súvisiace s projektom vrátane výdavkov na publicitu projektu. **Výdavky na publicitu projektu môžu byť maximálne do výšky 10% oprávnených výdavkov**.

**Kapitálové výdavky**

* **Stavebné investície**
* **Nákup dlhodobého majetku:**

1. dlhodobý hmotný majetok – samostatné hnuteľné veci, prípadne súbory hnuteľných vecí, ktoré majú samostatné technicko-ekonomické určenie a ktorých vstupná cena je vyššia ako 1 700 EUR a prevádzkovo-technické funkcie dlhšie ako jeden rok,
2. dlhodobý nehmotný majetok – majetok, ktorého vstupná cena je vyššia ako   
   2 400 EUR a použiteľnosť alebo prevádzkovo-technické funkcie sú dlhšie ako jeden rok.

**Oprávnenými výdavkami z hľadiska času, výšky a opodstatnenosti sú:**

* výdavky, ktoré vznikli počas obdobia realizácie projektu, pričom za obdobie realizácie projektu sa považuje obdobie medzi dňom začatia realizácie projektu (nie skôr ako 2.1.2025) a dňom skončenia realizácie projektu (nie neskôr ako 31.10.2025) uvedeným žiadateľom v žiadosti o poskytnutie dotácie. Výdavky, ktoré vznikli pred nadobudnutím účinnosti zmluvy o poskytnutí dotácie sú oprávnené len za predpokladu, že boli vynaložené v súlade s touto výzvou a so zmluvou o poskytnutí dotácie, ktorej vzor tvorí prílohu č. 2 tejto výzvy,
* výdavky, ktoré bezprostredne súvisia s realizáciou projektu,
* výdavky, ktoré sú preukázateľné originálmi dokladov u žiadateľa, resp. prijímateľa *(účtovné doklady, výpisy z účtov a pod.)* doložené účtovnými záznamami, ktoré sú riadne evidované u žiadateľa, resp. prijímateľa v súlade s platnou legislatívou a sprievodnou dokumentáciou *(zmluvy, objednávky, dodacie listy a pod.),*
* výdavky, ktoré boli obstarané v súlade so zákonom o verejnom obstarávaní a vynaložené na stavebné práce, tovary a služby od tretích subjektov.

|  |
| --- |
| 1. **Neoprávnené výdavky** |

V zmysle ust. § 1 ods. 3 písm. c) až j) VZN dotáciu **nie je možné poskytnúť** najmä:

* na úhradu záväzkov z predchádzajúcich rozpočtových rokov,
* na refundáciu výdavkov uhradených v predchádzajúcich rozpočtových rokoch,
* na výdavky, ktoré nie sú preukázané účtovnými dokladmi,
* na úhradu správnych, súdnych, miestnych a iných poplatkov *(napr. bankové poplatky, manipulačné poplatky, poštové poplatky)*,
* na úhradu daní, vrátane DPH *(ak je žiadateľom platca DPH*),
* na poplatky, ktoré majú charakter sankcie,
* na poistenie osôb a majetku,
* na splácanie úverov, pôžičiek a úrokov z prijatých úverov a pôžičiek.

Ďalej dotáciu **nie je možné poskytnúť** na:

* výdavky na spracovanie žiadosti o poskytnutie dotácie,
* výdavky na manažment a koordináciu projektu,
* výdavky na nákup a nájom nehnuteľností *(pozemkov, stavieb a nebytových priestorov),*
* prevádzkové náklady/výdavky žiadateľa *(najmä: nájomné, voda, plyn, elektrická energia)*,
* dlhodobé nájmy dopravných prostriedkov *(lízing)* a nákup dopravných prostriedkov,
* výdavky na stavebnú projektovú dokumentáciu,
* úhrady miezd, platov, odmien vyplatených na základe dohôd mimo pracovného pomeru, služobných príjmov a ich náhrad a ostatných osobných vyrovnaní zamestnancov,
* úhrady cestovných náhrad pri pracovných cestách *(náhrady cestovných výdavkov, náhrady výdavkov za ubytovanie, stravné, náhrady potrebných vedľajších výdavkov)*,
* prevádzkové náklady žiadateľa, resp. prijímateľa,
* nákupy alkoholu a tabakových výrobkov,
* nákupy PHM,
* výdavky, ktoré vznikli mimo obdobia realizácie projektu; za obdobie realizácie projektu sa považuje obdobie medzi dňom začatia realizácie projektu (nie skôr ako 2.1.2025) a dňom skončenia realizácie projektu (nie neskôr ako 31.10.2025) uvedeným žiadateľom v žiadosti o poskytnutie dotácie.

**KSK ako poskytovateľ si vyhradzuje právo v ktorejkoľvek fáze projektu, a to aj po ukončení realizácie projektu, posúdiť výdavky ako neoprávnené v prípade, že nespĺňajú kritériá stanovené touto výzvou.**

|  |
| --- |
| 1. **Rozpočet projektu** |

Výška výdavkov uvedená v rozpočte projektu je považovaná za maximálnu. Jednotlivé výšky výdavkov sa v rozpočte uvádzajú s presnosťou na dve desatinné miesta.

**V prípade, že v rámci projektu žiadateľ obstaráva materiál, zariadenie, vybavenie alebo služby, rozpočet projektu musí byť v aplikácii egrant vypracovaný v podobe podrobného rozpočtu**. V podrobnom rozpočte projektu sa **uvádzajú jednotlivé výdavky**, ktoré vzniknú v súvislosti s realizáciou projektu a spĺňajú podmienky oprávnenosti výdavkov.

V prípade, že predmetom projektu sú stavebné investície, v rozpočte v aplikácii egrant postačuje uviesť celkovú sumu stavebnej investície a stavebný rozpočet členený na jednotlivé položky v podobe výkazu výmer požadujeme predložiť ako prílohu žiadosti o poskytnutie dotácie.

V prípade, že žiadateľ **nie je platiteľom DPH**, plánuje v rámci projektu výdavky v sumách s DPH. Ak žiadateľ **je platiteľom DPH** – plánuje v rámci projektu výdavky bez DPH.

**Žiadateľ musí naplánovať reálne a skutočné výdavky, ktoré sú potrebné pre realizáciu projektu. Výdavky v rozpočte musia byť uvedené v členení na bežné a kapitálové výdavky.**

**Bežné výdavky** – táto kategória zahŕňa okrem iného, tovary a služby, materiál, údržbu a opravy.

**Kapitálové výdavky** – táto kategória zahŕňa výdavky na obstaranie dlhodobého hmotného a nehmotného majetku, vrátane výdavkov súvisiacich s obstaraním tohto majetku v súlade so zákonom č. 595/2003 Z. z. o dani z príjmov v znení neskorších predpisov.

|  |
| --- |
| 1. **Indikatívna výška finančných prostriedkov vyčlenených na výzvu** |

Výška finančných prostriedkov alokovaných na túto výzvu je v sume **50 000,00 EUR** (zdroj KSK).

|  |
| --- |
| 1. **Rozpätie podpory** |

**Minimálna výška** dotácie na jeden projekt je **1 000,00 EUR**

**Maximálna výška** dotácie na jeden projekt je **5 000,00 EUR**

|  |
| --- |
| 1. **Obdobie realizácie projektu** |

Obdobie realizácie projektu je dané dňom začatia a dňom ukončenia realizácie projektu, ktoré dni sú uvedené žiadateľom v žiadosti o dotáciu. Projekt **musí byť ukončený najneskôr do 31.10.2025.** V deň ukončenia projektu musia byťzrealizované všetky aktivity projektu a uhradené celkové oprávnené výdavky projektu všetkým dodávateľom prijímateľa dotácie.

|  |
| --- |
| 1. **Spôsob financovania projektu** |

Dotácia predstavuje **maximálne 90%** celkových oprávnených výdavkov projektu. Vyplatená bude žiadateľovi Úradom KSK ako nenávratný finančný príspevok v zmysle príslušných ustanovení zmluvy o poskytnutí dotácie.

Pre príjem poskytnutej dotácie je žiadateľ povinný si zriadiť **samostatný účet** v peňažnom ústave, ktorý bude používaný len na účely projektu podporovaného v rámci tejto výzvy. Odporúčame žiadateľom zriadiť si neúročný účet po schválení žiadosti o dotáciu.

**Finančná spoluúčasť žiadateľa**

Od žiadateľa o poskytnutie dotácie sa vyžaduje spoluúčasť pri financovaní projektu vo výške **minimálne 10 %** z celkových oprávnených výdavkov na realizáciu projektu vo forme finančných vkladov.

Spoluúčasť pri financovaní projektu tvoria vlastné finančné zdroje žiadateľa (za vlastné zdroje žiadateľa budú považované aj finančné prostriedky získané z iných zdrojov použité na účely spolufinancovania).

Spôsob vyúčtovania poskytnutej dotácie je stanovený v zmluve o poskytnutí dotácie a tejto výzve.

|  |
| --- |
| 1. **Podmienky prijateľnosti projektu** |

Základnou podmienkou prijateľnosti projektu predkladaného formou žiadosti o poskytnutie dotácie je predloženie formálne správnej žiadosti o poskytnutie dotácie.

Žiadosť o poskytnutie dotácie je **formálne správna ak** spĺňa podmienky poskytnutia dotácie uvedené vo výzve **t.j. je predložená riadne a včas a spĺňa kritéria oprávnenosti.**

Žiadosť o dotáciu je doručená **riadne**, ak je predložená vo formáte, ktorý umožňuje objektívne posúdenie obsahu žiadosti a sú vyplnené všetky jej časti presne, jednoznačne a zrozumiteľne.)

Rozhodujúcim dátumom na splnenie podmienky podať žiadosť o dotáciu **včas** je dátum elektronického doručenia žiadosti prostredníctvom elektronickej schránky poskytovateľa zriadenej v rámci Ústredného portálu verejnej správy alebo dátum odovzdania žiadosti osobne na podateľňu KSK alebo dátum odovzdania žiadosti na poštovú prepravu.

**Kritéria oprávnenosti sú nasledovné:**

* **Oprávnenosť žiadateľa** v zmysle podmienok stanovených vo výzve.
* **Oprávnenosť miesta** realizácie projektu v zmysle podmienok stanovených vo výzve.
* **Oprávnenosť projektu** a aktivít v zmysle podmienok stanovených vo výzve.
* **Časová oprávnenosť** realizácie projektu.

|  |
| --- |
| 1. **Vypracovanie a uzávierka prijímania žiadostí** |

Žiadateľ vypracuje žiadosť o poskytnutie dotácie výlučne vyplnením elektronického formulára, ktorý je dostupný na: [https://vucke.egrant.sk/](https://vucke.egrant.sk/N). Následne nahrá do aplikácie egrant všetky povinné prílohy uvedené v bode 20 tejto výzvy.

Náležitosti žiadosti sú uvedené v elektronickom formulári, ktorý je dostupný na <https://vucke.egrant.sk/>.

Po vypracovaní žiadosti o poskytnutie dotácie túto žiadateľ odošle prostredníctvom aplikácie egrant a následne vygeneruje .pdf verziu žiadosti z aplikácie egrant a túto, spolu povinnými prílohami uvedenými v bode 20 tejto výzvy, predkladá poskytovateľovi jedným z nasledovných spôsobov:

* v elektronickej podobe vo formáte .pdf, podpísanú kvalifikovaným elektronickým podpisom alebo kvalifikovaným elektronickým podpisom s mandátnym certifikátom, doručí do elektronickej schránky poskytovateľa zriadenej v rámci Ústredného portálu verejnej správy,

**alebo**

* v listinnej podobe doručí poštovou prepravou na adresu poskytovateľa,

**alebo**

* v listinnej podobe doručí osobne do podateľne poskytovateľa.

Žiadosti o poskytnutie dotácie predložené iným spôsobom ako je uvedené vo výzve (napr. e-mailom), doručené na inú adresu ako je uvedená vo výzve alebo podané na prepravu iným spôsobom ako je uvedené vo výzve, nebudú akceptované.

Žiadosť o poskytnutie dotácie je potrebné predložiť jedným z vyššie uvedených spôsobov najneskôr do termínu uzávierky, t. j. **20.06.2025.**

**Rozhodujúci je dátum prijatia žiadosti prostredníctvom elektronickej schránky poskytovateľa zriadenej v rámci Ústredného portálu verejnej správy alebo dátum odovzdania žiadosti na poštovú prepravu odtlačený na poštovej pečiatke alebo dátum prijatia žiadosti odtlačený na pečiatke podateľne poskytovateľa.**

Adresa pre doručenie žiadosti o poskytnutie dotácie:

**Košický samosprávny kraj**

**Námestie Maratónu mieru 1**

**042 66 Košice**

**Obálka so Žiadosťou o poskytnutie dotácie musí byť riadne uzatvorená a musí na nej byť uvedené: Výzva ID/2025 – okres Gelnica**

Názov a adresa žiadateľa

„**Žiadosť o dotáciu**“

*Poskytovateľ nevracia žiadateľom predložené žiadosti o poskytnutie dotácie.*

Otázky súvisiace s vypracovaním žiadosti o poskytnutie dotácie musia byť jasne formulované a možno ich zasielať **výlučne elektronicky na adresu:** [egrant@vucke.sk.](mailto:egrant@vucke.sk) **V predmete e-mailu je potrebné uviesť „Výzva ID/2025 – okres Gelnica“.** Informácie poskytnuté telefonicky nie sú záväzné a žiadateľ sa na ne nemôže odvolávať.

|  |
| --- |
| 1. **Schvaľovanie žiadostí o poskytnutie dotácie** |

V prípade, ak je žiadosť o poskytnutie dotácie z formálneho hľadiska neúplná, poskytovateľ vyzve žiadateľa na odstránenie nedostatkov a určí mu na to primeranú lehotu, nie kratšiu ako 5 pracovných dní. Za nedostatky z formálneho hľadiska sa považuje aj nepredloženie povinných príloh žiadosti o poskytnutie dotácie v súlade s touto výzvou.

Ak žiadateľ nedostatky neodstráni v poskytovateľom určenej lehote, poskytovateľ túto žiadosť vyradí z procesu hodnotenia a vyrozumie o tom žiadateľa.

**V rámci kontroly formálnej správnosti** **môže byť žiadosť o poskytnutie dotácie z hodnotiaceho procesu vyradená najmä:**

* ak nespĺňa podmienky poskytnutia dotácie uvedené vo výzve,
* ak žiadateľ neodstránil zrejmé formálne nedostatky v žiadosti o poskytnutie dotácie, alebo v jej prílohách v stanovenej lehote,
* ak je žiadateľ dlžníkom na sociálnom a zdravotnom poistení,
* ak je žiadateľ daňovým dlžníkom,
* ak je voči žiadateľovi vedený výkon rozhodnutia *(nie je relevantné pre subjekty verejnej správy)*,
* ak je ku dňu podania žiadosti voči žiadateľovi vedené konkurzné konanie, je v konkurze a bol proti nemu zamietnutý návrh na vyhlásenie konkurzu pre nedostatok majetku (*nie je relevantné pre subjekty verejnej správy),*
* ak je žiadateľ v nútenej správe *(vzťahuje sa na obce),*
* ak je žiadateľ v likvidácii,
* ak žiadateľ porušil zákaz nelegálneho zamestnávania.

Žiadosti o poskytnutie dotácie, ktoré splnili všetky podmienky výzvy, hodnotia dvaja hodnotitelia podľa kritérií uvedených v tabuľke nižšie. Hodnotiteľmi sú zamestnanec KSK (interný hodnotiteľ) a nezávislý odborník (externý hodnotiteľ). Výsledné poradie projektov sa stanoví ako súčet bodov pridelených hodnotiteľmi.

|  |  |  |
| --- | --- | --- |
| **Por. č.** | **Kritérium** | **Max. počet bodov** |
| **1.** | Je cieľ projektu jasne stanovený, je v súlade so zameraním Výzvy  a zohľadňuje identifikované problémy? | 20 |
| **2.** | Sú všetky aktivity projektu reálne stanovené, dostatočne podrobne  popísané a majú logickú nadväznosť a sú previazané s výsledkami  a cieľom projektu? | 10 |
| **3.** | Je časový harmonogram realizácie projektu reálny a adekvátny vo  vzťahu k navrhovaným aktivitám? | 5 |
| **4.** | Má žiadateľ dostatočnú personálnu a technickú kapacitu na  realizáciu projektu? | 5 |
| **5.** | Je rozpočet projektu jednoznačný, dostatočne podrobný, primeraný  vo vzťahu k realizovaným aktivitám a obsahuje oprávnené výdavky? | 10 |
| **6.** | Je z projektu zrejmá jeho udržateľnosť? | 10 |
| **Súčet:** |  | **60** |

Po hodnotení hodnotiteľov zostaví sprostredkovateľský orgán poradie úspešnosti predložených žiadostí o poskytnutie dotácie, ktoré budú navrhnuté predsedovi KSK na pridelenie dotácie v závislosti od alokácie finančných prostriedkov na príslušnú výzvu.

O schválení resp. neschválení žiadosti o poskytnutie dotácie rozhoduje predseda KSK. Predseda KSK žiadosť o dotáciu schváli, schváli v zníženej sume alebo neschváli.

Sprostredkovateľský orgán písomne upovedomí žiadateľa o schválení resp. neschválení žiadosti.

Poskytovateľ si v ktorejkoľvek fáze schvaľovacieho procesu vyhradzuje právo v prípade skrytej duplicity (rovnaké projekty, resp. projekty s rovnakým cieľom, podané pod menom rôznych subjektov) túto skutočnosť preskúmať a v odôvodnených prípadoch projekty vyradiť.

|  |
| --- |
| 1. **Zmluva o poskytnutí dotácie** |

Zmluva o poskytnutí dotácie sa úspešnému žiadateľovi zašle **prostredníctvom aplikácie egrant**. Znenie tejto zmluvy je pre žiadateľa záväzné. Zoznam povinných príloh k zmluve o poskytnutí dotácie je uvedený v bode 21 tejto výzvy.

Žiadateľovi o poskytnutie dotácie bude poskytnutá primeraná lehota na spätné doručenie všetkých rovnopisov zmluvy a jej povinných príloh podpísaných žiadateľom resp. jeho zástupcom na základe plnej moci, na ktorej podpis splnomocniteľa musí byť úradne osvedčený. Následne je zmluva podpísaná zo strany KSK.

Rovnopisy zmluvy a jej povinných príloh podpísané žiadateľom, žiadateľ predkladá jedným z nasledovných spôsobov:

* v listinnej podobe doručí poštovou prepravou na adresu poskytovateľa,

**alebo**

* v listinnej podobe doručí osobne do podateľne poskytovateľa.

Adresa pre doručenie rovnopisov zmluvy o poskytnutie dotácie poštou/osobne:

**Košický samosprávny kraj**

**Námestie Maratónu mieru 1**

**042 66 Košice**

Rozhodujúcim je dátum odovzdania zmluvy a jej povinných príloh na poštovú prepravu odtlačený na poštovej pečiatke alebo dátum prijatia zmluvy a jej povinných odtlačený na pečiatke podateľne poskytovateľa.

V prípade, ak žiadateľom podpísaná zmluva o poskytnutí dotácie a všetky jej povinné prílohy nebudú poskytovateľovi predložené ani na jeho výzvu a v nej stanovenej dodatočnej lehote, poskytovateľ zmluvu o poskytnutí dotácie so žiadateľom neuzavrie.

Zmluvu o poskytnutí dotácie nie je možné uzavrieť s úspešným žiadateľom v prípade, ak ide o úspešného žiadateľa, ktorý nespláca riadne a včas uznaný dlh v súlade s Uznaním dlhu a Dohodou o splácaní dlhu v zmysle § 558 zákona č. 40/1964 Zb. Občiansky zákonník v znení neskorších predpisov uzavretým medzi KSK a úspešným žiadateľom.

Výška dotácie uvedená v zmluve bude považovaná za maximálnu. Táto výška vychádza z navrhovaného rozpočtu a preto konečná výška dotácie bude stanovená až po ukončení realizácie projektu a po vyúčtovaní dotácie. Maximálnu výšku dotácie uvedenú v zmluve nie je možné prekročiť.

Zmluva o poskytnutí dotácie musí nadobudnúť platnosť a účinnosť najneskôr do dňa ukončenia realizácie daného projektu. Žiadateľ je povinný splniť všetky podmienky návrhu zmluvy, ktorej vzor je prílohou tejto výzvy, aj pred jej uzavretím.

Nadobudnutím platnosti a účinnosti zmluvy o poskytnutí dotácie sa žiadateľ stáva prijímateľom dotácie.

|  |
| --- |
| 1. **Vyúčtovanie dotácie** |

Prijímateľ je povinný po ukončení projektu vypracovať a predložiť vyúčtovanie celej dotácie **do 10 kalendárnych dní odo dňa ukončenia realizácie projektu, najneskôr však do 10.11.** príslušného kalendárneho roku poskytovateľovi. Vyúčtovanie musí obsahovať samostatné časti:

1. finančné vyúčtovanie celej dotácie vrátane spolufinancovania prijímateľa zahŕňajúce všetky povinné prílohy,
2. záverečnú hodnotiacu správu.

Prijímateľ vypracuje vyúčtovanie a záverečnú hodnotiacu správu vyplnením elektronického formulára, ktorý je dostupný na: <https://vucke.egrant.sk/>. Následne nahrá do aplikácie egrant všetky povinné prílohy uvedené v článku III. bod 4 a 5 zmluvy o poskytnutí dotácie.

Po vypracovaní vyúčtovania a záverečnej hodnotiacej správy, prijímateľ vygeneruje pdf. verziu finančného vyúčtovania a záverečnej hodnotiacej správy z aplikácie egrant a tieto odošle prostredníctvom aplikácie egrant a zároveň ich predkladá spolu s prílohami jedným z nasledovných spôsobov:

* v elektronickej podobe vo formáte .pdf podpísané kvalifikovaným elektronickým podpisom alebo kvalifikovaným elektronickým podpisom s mandátnym certifikátom, doručí do elektronickej schránky poskytovateľa zriadenej v rámci Ústredného portálu verejnej správy,

**alebo**

* v listinnej podobe doručí poštovou prepravou na adresu poskytovateľa,

**alebo**

* v listinnej podobe osobne doručí do podateľne poskytovateľa.

Adresa pre doručenie vyúčtovania a záverečnej hodnotiacej správy poštou/osobne:

**Košický samosprávny kraj**

**Námestie Maratónu mieru 1**

**042 66 Košice**

Vyúčtovanie a záverečná hodnotiaca správa sa považuje za doručené, ak je v stanovenej lehote doručená v elektronickej podobe prostredníctvom elektronickej schránky poskytovateľa zriadenej v rámci Ústredného portálu verejnej správy alebo podaná na pošte alebo doručená do podateľne poskytovateľa (rozhodujúci je dátum elektronického doručenia, podania zásielky na poštovú prepravu alebo dátum pečiatky podateľne). Vyúčtovanie a záverečná hodnotiaca správa musia byť úplné, riadne vyplnené, podpísané štatutárnym zástupcom prijímateľa a musia k nim byť v aplikácii egrant nahraté všetky povinné prílohy.

**Finančné vyúčtovanie a záverečná hodnotiaca správa**

K finančnému vyúčtovaniu dotácie prijímateľ predloží kópie účtovných dokladov preukazujúce jej riadne a účelné využitie.

Povinnými prílohami finančného vyúčtovania sú kópie:

* 1. dodávateľsko-odberateľských zmlúv/objednávok, ak relevantné,
  2. faktúr,
  3. dodacích listov/preberacích protokolov, ak relevantné,
  4. dokladov o úhrade výdavkov *(bankových výpisov a v prípade hotovostného styku kópie výdavkových pokladničných dokladov preukazujúce použitie dotácie*),
  5. ďalšej podpornej dokumentácie k účtovným dokladom,
  6. dokladu o odvedení výnosov z poskytnutého finančného príspevku/čestné vyhlásenie, že prijímateľovi nevznikli výnosy z poskytnutého finančného príspevku a dokladu o vrátení nevyčerpaného finančného príspevku,
  7. kompletnej dokumentácie z vykonaného prieskumu trhu/verejného obstarávania (ak relevantné),
  8. bankový výpis preukazujúci pripísanie poskytnutej dotácie na samostatne pre tento účel zriadený účet prijímateľ a úhradu oprávnených výdavkov z poskytnutej dotácie z tohto účtu prijímateľa.

Záverečná hodnotiaca správa obsahuje najmä:

1. informáciu o naplnení cieľa projektu,
2. informáciu o zrealizovaných aktivitách v rámci projektu,
3. fotodokumentáciu z realizácie projektu v elektronickej podobe,
4. dokumentácia publicity projektu (*fotografia plagátu/tabule umiestneného na mieste realizácie projektu).*

Všetky účtovné doklady predložené v rámci vyúčtovania musia byť vyhotovené v súlade so zákonom č. 431/2002 Z. z. o účtovníctve v znení neskorších predpisov.

Prijímateľ je povinný archivovať všetky finančné záznamy, účtovné doklady a správy, ktorých kópie poskytol poskytovateľovi, najmenej 4 roky po ukončení realizácie projektu.

|  |
| --- |
| 1. **Ďalšie informácie** |

Poskytovateľ si vyhradzuje právo kedykoľvek zmeniť, doplniť alebo upraviť výšku alokácie alebo podmienky výzvy.

Poskytovateľ v súlade s ust. § 5 ods. 5 VZN poveril niektorými úkonmi sprostredkovateľský orgán. Sprostredkovateľským orgánom je Agentúra na podporu regionálneho rozvoja Košice n.o., Strojárenská 3, 040 01 Košice, IČO: 31257402 zastúpená Ing. Ľubomírom Gerdom, riaditeľom.

|  |
| --- |
| 1. **Povinné prílohy k žiadosti o poskytnutie dotácie** |

**Príloha č. 1a) Doklad preukazujúci právnu subjektivitu žiadateľa – *predkladá sa elektronicky prostredníctvom aplikácie egrant a listinne 1x kópia***

*Žiadateľ predloží napr. výpis z príslušného registra, doklad o pridelení IČO a pod.*

**Príloha č. 1b) Doklad o menovaní štatutárneho zástupcu – *predkladá sa elektronicky prostredníctvom aplikácie egrant a listinne 1x kópia***

*Predkladá sa len v prípade, ak štatutárny zástupca nie je zrejmý z prílohy č. 1a)*

**Príloha č. 1c)** Stanovy resp. iný doklad, z ktorého je zrejmý spôsob konania štatutárneho orgánu Predkladá sa len v prípade, ak uvedené nie je zrejmé z prílohy 1a) alebo 1b)

**Príloha č. 2 Doklad preukazujúci vlastnícke resp. iné práva k nehnuteľnostiam na ktorých sa realizuje projekt – *predkladá sa elektronicky prostredníctvom aplikácie egrant a listinne 1x kópia (ak relevantné)***

V rámci tejto prílohy žiadateľ predloží list vlastníctva (výpis získaný z <https://kataster>.skgeodesy.sk/eskn-portal/ nie starší ako 1 mesiac ku dňu predloženia žiadosti) alebo nájomnú zmluvu na dobu minimálne 3 rokov po ukončení realizácie projektu, respektíve obdobný doklad preukazujúci jeho vzťah k nehnuteľnosti oprávňujúci ho na užívanie nehnuteľnosti, na ktorej sa projekt realizuje.

V prípade ak žiadateľ nie je vlastníkom nehnuteľnosti, ktorá je predmetom projektu, predloží súhlas vlastníka nehnuteľnosti s realizáciou projektu a udržateľnosťou jeho výstupov minimálne 3 roky po ukončení realizácie projektu, ak uvedený súhlas priamo nevyplýva z nájomnej zmluvy resp. obdobného dokladu.

Prílohu č. 2 žiadateľ predkladá len v prípade, že predmetom projektu je nehnuteľnosť.

**Príloha č. 3 Podrobný stavebný rozpočet –** predkladá sa v podobe výkazu výmer ***elektronicky prostredníctvom aplikácie egrant a listinne 1x kópia (ak relevantné)***

Prílohu č. 3 žiadateľ predkladá len v prípade, že predmetom projektu sú stavebné úpravy/stavba.

|  |
| --- |
| 1. **Povinné prílohy k žiadosti o poskytnutie dotácie pred podpisom zmluvy** |

Žiadateľ, ktorému bola schválená dotácia predkladá poskytovateľovi **pred podpisom zmluvy o poskytnutí dotácie** ďalšie povinné prílohy *(ak sú z hľadiska charakteru projektu relevantné).* V prípade, ak prílohy nie sú relevantné, je žiadateľ povinný predložiť čestné vyhlásenie o nerelevantnosti prílohy. Predloženie týchto dokladov je podmienkou pre uzatvorenie zmluvy o poskytnutí dotácie. **V prípade, ak žiadateľom podpísaná zmluva o poskytnutí dotácie a povinné prílohy nebudú poskytovateľovi predložené ani na jeho výzvu v ním stanovenej dodatočnej lehote, poskytovateľ zmluvu o poskytnutí dotácie so žiadateľom neuzavrie.**

**Príloha č. 1 Akceptačný list**

Žiadateľ predkladá **akceptačný list,** v ktorom oznamuje či akceptuje/neakceptuje rozhodnutie predsedu KSK, o výške poskytnutej dotácie. Vzor akceptačného listu je prílohou tejto výzvy.

**Príloha č. 2 Doklad o povolení stavby**

Žiadateľ predloží právoplatné stavebné povolenie, respektíve písomné oznámenie stavebného úradu, že proti uskutočneniu ohlásenej stavby, stavebných úprav a udržiavacích prác nemá námietky.

Príloha sa predkladá v prípade, ak je z hľadiska charakteru projektu relevantná. V prípade, ak daná príloha nie je relevantná, je žiadateľ povinný predložiť **čestné vyhlásenie o nerelevantnosti prílohy**. Vzor čestného vyhlásenie je prílohou tejto výzvy.

**Príloha č. 3 Doklad o zriadení samostatného účtu**

Pre prijatie poskytnutej dotácie je žiadateľ povinný zriadiť si samostatný účet v peňažnom ústave, ktorý bude používaný len na účely čerpania dotácie, t.j. na úhradu oprávnených výdavkov projektu podporovaného v rámci tejto výzvy. Odporúčame žiadateľom zriadiť si neúročený účet po schválení žiadosti o dotáciu.

**Prílohu č. 1** **Akceptačný list,** **prílohu** **č. 2** **Doklad o povolení stavby resp. Čestné vyhlásenie o nerelevantnosti prílohy a prílohu č. 3 Doklad o zriadení samostatného účtu žiadateľ doručí jedným z nasledovných spôsobov:**

* v elektronickej podobe vo formáte .pdf podpísané kvalifikovaným elektronickým podpisom alebo kvalifikovaným elektronickým podpisom s mandátnym certifikátom, doručí do elektronickej schránky poskytovateľa zriadenej v rámci Ústredného portálu verejnej správy,

**alebo**

* v listinnej podobe doručí poštovou prepravou na adresu poskytovateľa,

**alebo**

* v listinnej podobe osobne doručí do podateľne poskytovateľa.

Adresa pre doručenie poštou/osobne:

**Košický samosprávny kraj**

**Námestie Maratónu mieru 1**

**042 66  Košice**

|  |
| --- |
| 1. **Zoznam príloh k Výzve ID/2025- okres Sobrance** |

Príloha č. 1: Vzor žiadosti o poskytnutie dotácie *(egrant verzia)*

Príloha č. 2: Vzor zmluvy o poskytnutí dotácie

Príloha č. 3: Manuál publicity

Príloha č. 4: Vzor Akceptačného listu

Príloha č. 5: Vzor Čestného vyhlásenia o nerelevantnosti prílohy